stanford-oval/wikipedia huggingface dataset:
CRISPR

E. colin Cas-proteiini (sinisellä) kiinni yksijuosteisessa DNA:ssa (oranssilla).
CRISPR eli clustered regularly-interspaced short palindromic repeats ovat DNA-jaksoja, jotka muodostavat useiden bakteerien ja arkkien alkeellisen immuunipuolustuksen arkki- ja bakteeriviruksia vastaan. Näihin jaksoihin ja Cas-proteiineihin (CRISPR associated protein) pohjautuvia geenimuuntelutekniikoita on kehitetty, esimerkiksi CRISPR/Cas9-menetelmä.
CRISPR-systeemejä on useita, mutta kukin koostuu mm. nukleaaseina (DNA:ta pilkkovina proteiineina) toimivia Cas-proteiineja koodaavasta cas-sekvenssistä ja "muistina" toimivasta CRISPR-sekvenssistä, jota käytetään bakteerivirusten eli bakteriofagien vieraan perimän tunnistukseen ja tallettamiseen. Cas1 ja Cas2 ovat kaikissa luonnosta löydetyissä systeemeissä läsnä.
CRISPR-termi on englanninkielinen lyhenne. Infektion tunnistavat sekvenssit ovat bakteerin (tai arkin) DNA:ssa ryppäytyneesti tasaisin välimatkoin toisistaan (CRI). Bakteerit ottavat tunnistussekvensseihin vain osan viruksen perimästä. Tunnistussekvenssit erottavat toisistaan lyhyet palindromiset toistosekvenssit (SPR), jotka eivät ole peräisin viruksen genomista.
CRISPR-Cas9 geenin muokkaustekniikka oli merkittävässä asemassa Emmanuelle Charpentierille ja Jennifer Doudnalle vuonna 2020 myönnetyssä Nobelin kemianpalkinnosta
Toiminta luonnossa > Aiemmin kohdatun viruksen tunnistus

1. Kun bakteeriin (tai arkkiin) tuodaan viruksen DNA:ta, jolle bakteeri on jo immuuni, tuottaa bakteeri Cas-proteiinin ja CRISPR-sekvenssin alueelta aiemmin talletetun crRNA:n (CRISPR RNA). crRNA sisältää sekvenssin, joka on komplementaarinen eli emäksiltään yhteensopiva lyhyeen sekvenssiin viruksen DNA:ssa.
2. Cas ja crRNA muodostavat kompleksin.
3. Kompleksi sitoo viruksen DNA:n crRNA:n komplementaarisen sekvenssin avulla.
4. Cas pilkkoo viruksen DNA:n toimimattomaksi ja estää siten viruksen monistumisen ja bakteerin infektoitumisen.
Toiminta luonnossa > Uuden viruksen tunnistus

1. Kun bakteeriin (tai arkkiin) tuodaan viruksen DNA:ta, jolle bakteeri ei ole immuuni, bakteeri tuottaa Cas1-nukleaasin.
2. Cas1 sitoo jonkin sekvenssin viruksen DNA:sta ja pilkkoo sen sopivan pituiseksi pätkäksi.
3. Pätkä liitetään CRISPR-alueeseen bakteerin DNA:han pysyvästi. Tällöin bakteeri "muistaa" infektion ja voi puolustautua sitä vastaan.
Käyttö geenimuuntelussa

Esimerkiksi CRISPR/Cas9-systeemi on geenimuuntelutekniikka, johon sisältyy yksinkertaisimmillaan vain Cas9-proteiini, Cas9:n ohjaukseen käytetty RNA-pätkä ja muuntelun kohteena oleva DNA. Tekniikka toimii elävissä soluissa. Muunteluun osallistuvat komponentit voidaan pistää soluun sisälle mikroskooppisen ohuella injektioneulalla.
Tekniikassa luonnossa normaalisti erillään olevista tracrRNA:sta (trans-activating crRNA) ja crRNA:sta on tuotettu kimeeri, yhtenäinen RNA-ohjausjakso. Kimeeriä kutsutaan sgRNA:ksi (single guide RNA) ja se muodostetaan, jotta muuntelussa on vähemmän osallistuvia RNA:ita (kahden sijaan yksi). sgRNA voidaan tuottaa synteettisesti.
Luonnossa tracrRNA:n tehtävänä on pitää crRNA:ta paikallaan Cas9:ssä crRNA:n kanssa komplementaarisen sekvenssinsä kanssa. crRNA:ssa puolestaan on normaalisti viruksen tunnistukseen käytetty sekvenssi, mutta sekvenssi on korvattu sgRNA:ssa muuntelun kohteena olevan DNA:n tietyn alueen kanssa komplementaariseksi.
Cas9-nukleaasi ohjautuu sgRNA:ssa olevan RNA-sekvenssin avulla tiettyyn kohtaan DNA:ssa, tämän kanssa komplementaariseen sekvenssiin. Oikeassa kohdassa ollessaan Cas9 leikkaa DNA:n tietystä kohtaa. Tätä voidaan käyttää ns. knock-out muunteluun, jossa tarkastellaan geenien poiston eli inaktivaation vaikutusta soluun tai suurempaankin eliöön. Solu pyrkii korjaamaan katkoksen ja liittämään DNA-pätkät yhteen. Vaihtoehtoisesti katkokseen voidaan useimmiten liittää eli insertoida halutunlainen geeni.
CRISPR/Cas9-menetelmässä täytyy periaatteessa vain ensin selvittää geenimuuntelun kohteena olevan DNA:n sekvenssi sekvensoimalla.
Moniin muihin geenimuuntelutekniikoihin verrattuna CRISPR/cas9 on äärimmäisen tarkka, laajalti sovellettavissa, halpa ja yksinkertainen käyttää. Tekniikka on 2010-luvusta lähtien mullistanut geenimuuntelua ja geenitutkimusta suuresti: se esimerkiksi teki geeniajureiden käytön mahdolliseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Syöpähoitoja, malarian loppu ja mahdollisuus maailman pahimpaan biovahinkoon: Crispr tulee
Yleisluontoinen kuva prokaryoottien CRISPR-systeemistä.
Cadarache

Cadarache'n sijainti kartalla (punainen piste alanurkassa).
Cadarache on Saint-Paul-lez-Durancen kunnassa Bouches-du-Rhône departementissa Provence-Alpit-Rivieran provinssissa, Ranskassa sijaitseva ydinenergian tutkimuskeskus. Sen perusti vuonna 1959 Ranskan atomienergiakomissio (Commissariat à l'Énergie Atomique). Samana vuonna Ranskan presidentti Charles de Gaulle käynnisti Ranskan ydinenergiaohjelman. Perustamisestaan lähtien jatkunut tutkimus saa jatkoa, kun kansainvälisenä yhteistyönä rakennettava koefuusioreaktori ITER päätettiin rakentaa sinne Moskovassa pidetyssä kokouksessa 28. kesäkuuta 2005.
Toiminta

Vuonna 1988 keskuksessa aloitti toiminsa Tore Supra -tokamakfuusiokoreaktori. Suuremman ITER -koereaktorin on tarkoitus valmistua noin vuonna 2020. päivitettävä
Rakenteilla olevaa Jules Horowitz Reactor -kiehutusvesireaktoria on tarkoitus käyttää materiaalien testaamiseen ja se on tarkoitus ottaa käyttöön 2016.päivitettävä
Aiheesta muualla

Cadarache, European site for ITER (englanniksi)
CEA research center of Cadarache (Arkistoitu – Internet Archive) (englanniksi)
Bujar Nishani

| Bujar Nishani |
| --- | --- |
 Bujar Nishani vuonna 2016.
Albanian 6. presidentti
 24. heinäkuuta 2012  – 24. heinäkuuta 2017  
Pääministeri:  Sali Berisha Edi Rama
Edeltäjä:  Bamir Topi
Seuraaja:  Ilir Meta
Henkilötiedot
Syntynyt: 29. syyskuuta 1966 Durrës, Albania
Kuollut: 28. toukokuuta 2022 (55 vuotta)
Puoliso:  Odeta Ali Nishani
Tiedot
Puolue:  Partia Demokratike e Shqipërisë, PD
 Nimikirjoitus
Bujar Faik Nishani (29. syyskuuta 1966 Durrës	– 28. toukokuuta 2022) oli albanialainen poliitikko ja maan presidenttinä 2012-2017. Hän oli demokraattisen puolueen jäsen. Ennen presidentin virkaa Nishani toimi 2007–2009 ja 2011–2012 sisäministerinä sekä 2009–2011 oikeusministerinä. Vuoden 2012 presidentinvaalissa Nishani sai ainoana ehdokkaana 140-paikkaisen parlamentin äänestyksessä 73 ääntä.
Nishani opiskeli sotilasakatemiassa ja oikeustieteellisessä tiedekunnassa. Hän erikoistui Euroopan asioihin ja toimi ulkoministeriön ja puolustusministeriön asiantuntijana sekä puolustusministerinä 1990-luvulla.
Käännös suomeksi
Castell y Bere

| Castell y Bere |
| --- | --- |

Sijainti:  Llanfihangel-y-Pennant, Yhdistynyt kuningaskunta
Koordinaatit:  52°39′29.5″N, 3°58′17.4″W
Rakennustyyppi:  linna
Rakennuttaja:  Llywelyn ap Iorwerth
Omistaja:  Cadw
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Castell y Bere on Walesissa sijaitseva linnanraunio. Linnan rakennutti Llywelyn ap Iorwerth vuonna 1221. Llywelynin kuoltua hänen seuraajansa jatkoivat linnan rakentamista. Linna joutui Edvard I:n haltuun vuonna 1283. Englantilaiset hylkäsivät linnan vuosisadan lopun jälkeen ja se unohdettiin, kunnes vuonna 1851 kaivauksissa löydettiin roomalaisaikaisia saviastioita ja kolikoita.
A. etelätorni, B: piha, C: keskitorni, D: porttihuone, E: pyöreä torni, F: sisäpiha, G: pohjoistorni
Arkkitehtuuri

Castell y Bere noudattelee muiden walesilaisten linnojen tapaan luonnon muotoja. Linna on rakennettu kivikkoisen mäen päälle jonne ei kesäisin näe kunnolla kun puissa on lehdet. Itäpuolen sisäänkäynti on jyrkässä rinteessä. Rinteen alapuolella on oja, jonka yli on aikoinaan päässyt porttitornien välissä ollutta laskusiltaa pitkin. Vastaavaa harvinaista  ratkaisua ei löydy mistään muusta Walesin linnasta. Edes englantilaisilla ei ollut siihen aikaan teknisesti yhtä kehittyneitä ratkaisuja.
Raunioon kuuluu kaksi D:n muotoista tornia, joista eteläisempi on erillään muusta linnasta ja siten heikompi puolustuksen kannalta.
Kun Llewelyn ap Gruffudd kuoli 1282, hänen veljensä Dafydd sai Castell y Beren haltuunsa. Dafydd muutti kuitenkin pohjoisempaan Dolbadarnin linnaan. Seuraavana vuonna Edward I valloitti Castell y Beren helposti kun waleslaiselle komentajalle oli maksettu 80 puntaaa, joka oli tuolloin suuri summa. Edvard määräsi linnan vahvistettavaksi mutta vuonna 1294 Madog ap Llewelyn poltti sen ja englantilaiset hylkäsivät linnan.
Linnan länsipäästä on löytynyt todisteita siitä että siellä on ollut asutusta, mutta ei tiedetä ovatko asukkaat olleet walesilaisia vai englantilaisia.
Aiheesta muualla

Wikimedia Commonsissa on kuvia tai muita tiedostoja aiheesta .
Lise Hull and the Castles of Wales Website: Castell y Bere
Castles, Forts and Battles: Castell-y-Bere (Arkistoitu – Internet Archive)
Cacophonous Records

| Cacophonous Records |
| --- | --- |

Yritysmuoto:  levy-yhtiö
Perustettu:  1993
Kotipaikka:  Yhdistynyt kuningaskunta
Toimiala:  musiikki
Tuotteet:  musiikki
Kotisivu:  cacophonous.com
Infobox OKVirheellinen NIMI-arvo: 
Cacophonous Records on riippumaton brittiläinen levy-yhtiö, joka julkaisuissaan erikoistuu metallimusiikin synkempiin alagenreihin kuten black metaliin, death metaliin ja goottimetalliin. Yhtiö perustettiin vuonna 1993 ja tuli tunnetuksi julkaisemalla muun muassa Dimmu Borgirin, Cradle of Filthin, Sighin ja Bal-Sagothin varhaiset levytykset.
Merkittävät artistit (nykyiset ja entiset)

Abyssos
Ancient Ceremony
Antestor
Bal-Sagoth
Blood Storm
Cradle of Filth
Deinonychus
Dimmu Borgir
Ebony Lake
Gehenna
NAOS
Primordial
Sigh
Scalplock
Twilight Ophera
Unsanctum
Vergelmer
Aiheesta muualla

Cacophonous Records
Buirjärvi

Buirjärvi satelliittikuvassa.
Buirjärvi (mong. Буйр нуур, kiin. 貝爾湖, bèi ěr hú) on noin 609 neliökilometrin laajuinen järvi Mongolian ja Kiinan rajalla. Suurin osa järvestä on Mongolian puolella. Järvi on noin 50 metriä syvä ja sen ympäristö on pääasiassa ruohikkoa.
Buirjärven laskujoki Orshun johtaa pohjoiseen ja laskee Kiinan puolella Hulunjärveen.
Cine Atlas

Cine Atlaksen sisäänkäynti
Cine Atlas on Finnkinon omistama elokuvateatteri Tampereella. Elokuvateatteri on nelisalinen ja sijaitsee Koskikeskuksessa Kyttälän kaupunginosassa. Finnkino avasi teatterin nimellä Bio-Bio vastavalmistuneeseen Koskikeskukseen 1988. Vuonna 1999 elokuvateatterin nimeksi vaihdettiin laajennuksen ja uuden omistajan (Oy S.a.m.i. Films Ltd.) myötä Cine Atlas. Finnkino osti Cine Atlaksen takaisin vuonna 2003.
Cinecolor

Cinecolor ja Super Cinecolor olivat eräitä varhaisia elokuvissa käytettyjä menetelmiä toistaa värit.
Cinecolor oli käytössä 1930-luvulla, ja se kilpaili lähinnä Technicolorin kanssa. Järjestelmän takana oli Cinecolor Corporation, joka perustettiin Multicolor Corporationin mentyä konkurssiin. Cinecolor perustuu myös teknisesti lähes täysin sitä edeltäneeseen Multicolor-järjestelmään, joka oli 1920-luvulla kaksikomponenttisten Technicolor-järjestelmien lisäksi ainoa menestyksekäs elokuvissa käytetty värijärjestelmä.
Kuten eräs varhaisistä Technicolor-järjestelmistä, Cinecolor oli subtraktiivinen kahden värikomponentin järjestelmä, joka tallensi komponentit kahdelle eri filmille, joista toinen tallensi punaiset ja toinen vihreät sävyt. Cinecolorille ominaista oli kuitenkin esityskopioiden valmistus: jälkituotannossa käytettiin kaksipuolista filmiä, jonka molemmille puolille valotettiin toinen värikomponenteista. Kun tämä filmi kehitettiin, komponentit näkyivät mustavalkoisina. Kemikaaleilla punaisen komponentin kuvat värjättiin sinivihreäksi, ja vihreän komponentin punaoranssiksi. Optinen ääniraita tulostettiin sinivihreän komponentin puolelle.
Kaksi värikomponenttia ei tosin ollut tarpeeksi kattamaan koko spektriä: esimerkiksi kirkas vihreä ja violetti toistuivat väärin. Ongelmana oli myös esityskopiofilmien kaksipuolisuus: filmin paksuuden takia projektori pystyi tarkentamaan vain toiseen värikomponenttiin, joten toinen näkyi aina hieman pehmeänä. Myös värillinen optinen ääniraita toistui mustavalkoista huonommin (tätä esiintyi esimerkiksi Technicolor-kopioissa). Cinecolor oli silti suosittu varsinkin sinä aikana, jolloin Walt Disneyllä oli yksinoikeus kolmekomponenttiseen Technicolor-järjestelmään, erityisesti muiden, kun Disneyn animaatioissa käytettiin Cinecoloria. Muuten sitä käytettiin lähinnä lyhytelokuvissa.
Cinecolor Corporation kehitti Super Cinecolor -järjestelmän vuonna 1948. Super Cinecolorissa kuvaus suoritetaan Kodakin komposiittivärifilmille, mutta jälkituotannossa leikattu elokuva siirretään kolmelle mustavalkofilmille, joista jokainen sisältää yhden värikomponentin. Näillä filmeillä tuotettiin esityskopiot värjäysmenetelmällä, jolla kopioitiin kaksi värikomponenttia filmin toiselle puolelle, ja kolmas toiselle. Tällä menetelmällä saatiin rikkaat värit, jotka eivät haalistuneet ajan mittaan, mutta esityskopiot olivat rakeisempia kuin Technicolorin. Filmin kaksipuolisuuden ja värillisen optisen ääniraidan takia Super Cinecolor -esityskopiot kärsivät kuitenkin samoista ongelmista kuin edeltäjänsä. Super Cinecolorin kysyntä pieneni nopeasti olemattomiin, kun Kodak julkisti 1950-luvun alussa menetelmän tehdä komposiittivärikopioita Eastman-negatiivifilmistä.
Cinecolor Corporation meni konkurssiin vuonna 1954.
Cindy Sun

| Cindy Sun> Henkilötiedot |
| --- | --- |
Koko nimi:  Sini Paananen
Syntynyt: 23. tammikuuta 1990 (ikä 34)
Pornonäyttelijä
Aktiivisena:  2010– 
Pituus:  165 cm
Aiheesta muualla
Kotisivut
IMDb
Cindy Sun (oik. Sini Paananen, s. 23. tammikuuta 1990 Jyväskylä) on suomalainen pornonäyttelijä.
Cindy Sunista julkaistiin vuonna 2022 Bazar Kustannuksen kautta Sami Lotilan kirja Pornotähti Cindy Sun.
Cindy Wilson

Cindy Wilson
Cynthia Leigh "Cindy" Wilson (s. 28. helmikuuta 1957 Athens, Georgia) on yhdysvaltalainen rock-laulaja. Hänet tunnetaan yhtyeestä The B-52's.
Cindyn veli ja yhtyetoveri Ricky Wilson kuoli AIDSin komplikaatioihin vuonna 1985. Cindy Wilson lähti yhtyeestä vuonna 1990, eikä ollut mukana sen kuudennella studioalbumilla Good Stuff (1992). Esiintymisissä häntä korvasi tilapäisesti Julee Cruise.
Cindy Wilson palasi The B-52's -yhtyeeseen vuonna 1994 ja jatkaa uraansa yhtyeessä. Hänellä on myös ollut sooloprojekti "The Cindy Wilson Band" sekä elokuvarooleja.
Certified

| Certified David Banner |
| --- | --- | --- |

Studioalbumin tiedot
 Äänitetty : 2004 - 2005
 Julkaistu: 20. syyskuuta, 2005
 Tuottaja(t): David Banner Jazze Pha Lil Jon Mr. Collipark Vaushaun "Maestro" Brooks
 Tyylilaji: Gangsta Rap
 Kesto: 68.36
 Levy-yhtiö: SRC / Cash Money / Universal Records
David Bannerin muut julkaisut
| MTA2: Baptized in Dirty Water (2003) | Certified (2005) | The Greatest Story Ever Told (2008) |
Certified  on rap-artisti David Bannerin neljäs albumi, joka ilmestyi 20. syyskuuta 2005.
Kappaleluettelo

| # | Nimi | Vierailevat artisti(t) | Kesto |
| --- | --- | --- | --- |
| 1 | "Lost Souls" | Mike Jones & Paul Wall | 3:15 |
| 2 | "Treat Me Like A" | Lil Wayne & Jadakiss | 3:53 |
| 3 | "Gangsta Walk" | Three 6 Mafia, Marcus, 8Ball & MJG | 4:28 |
| 4 | "2 Fingers" | Jagged Edge | 3:29 |
| 5 | "Play" | Mario Winans, Diddy, Ludacris & Bow Wow | 3:50 |
| 6 | "Fucking" | Jazze Pha | 3:51 |
| 7 | "Thinking of You" | Case | 5:03 |
| 8 | "On Everything" | Twista | 4:09 |
| 9 | "Certified" | Marcus | 4:11 |
| 10 | "Ain't Got Nothing" | Magic & Lil Boosie | 3:52 |
| 11 | "Bloody War" | B.G. | 4:30 |
| 12 | "Westside" | Lil Boosie & Trick Daddy | 3:32 |
| 13 | "Take Your" | Too Short, Bun B & Jazze Pha | 4:42 |
| 14 | "My Life" | Sky | 3:54 |
| 15 | "Ridin'" | Talib Kweli & Dead Prez | 4:34 |
| 16 | "X-ed" | Kamikaze | 3:41 |
| 17 | "Crossroads" | Grout | 3:45 |
| 18 | "Shake That Booty (Krumpa Remix)" (iTunes Bonus Track) | Elephant Man | 3:10 |
Kappaleluettelo > Singlet

| Vuosi | Single | Lista/sijoitus |
| --- | --- | --- |
| 2005 | "Ain't Got Nothing" mukana Magic & Lil' Boosie | U.S. R&B: 93. |
| 2005 | "Play" | U.S. R&B:  7. U.S. Rap: 5. U.S. Rap: 3.  |
| 2005 | "Touching" mukana Jazze Pha | U.S. R&B: 54. |
Chris Archer

| Chris Archer |
| --- | --- |

Henkilötiedot
Koko nimi:  Christopher Alan Archer
Syntynyt: 26. syyskuuta 1988 (ikä 36) Raleigh, Pohjois-Carolina
Kansalaisuus:   Yhdysvallat
Baseballpelaaja
Pelipaikka:  Syöttäjä
Pituus:  190 cm
Paino:  86 kg
Lyöntipuoli:  oikea
Heittokäsi:  oikea
Nyk. joukkue:  Tampa Bay Rays
Sarja:  MLB
Pelaajaura
Seurajoukkueet
2012–:  Tampa Bay Rays
Christopher Alan ”Chris” Archer (s. 26. syyskuuta 1988 Raleigh, Pohjois-Carolina) on yhdysvaltalainen baseballpelaaja, joka edustaa MLB-liigan Tampa Bay Raysiä. Hänen pelipaikkansa on syöttäjä.
MLB-ura

Cleveland Indians valitsi lukiossa olleen Archerin vuoden 2006 MLB:n varaustilaisuudessa viidennellä kierroksella. MLB-debyyttinsä hän teki Tampa Bay Raysin riveissä kesäkuussa 2012.
Kaudella 2015 Archer valittiin ensimmäistä kertaa urallaan MLB:n tähdistöotteluun.
Aiheesta muualla

Kuvia tai muita tiedostoja aiheesta Chris Archer Wikimedia Commonsissa
Certina

Certina Kurth Frères SA (puhekielessä Certina) on sveitsiläinen luksuskellojen valmistaja. Adolf ja Alfred Kurthin perustivat Certinan 1888 ja se kuuluu nykyisin Swatch Groupiin.
Certina DS Podium
Historia

Veljekset Adolf ja Alfred Kurth avasivat 1888 koneisto- ja varaosatehtaan Grencheniin Sveitsiin. Vuonna 1906 he alkoivat tuottaa kokonaisia kelloja nimellä Grana. Vuonna 1939 valmistajan nimeksi vaihtui Certina. Ensimmäisen automaattikoneiston, KF 360, tuotanto alkoi vuonna 1947. Neljä vuotta tämän jälkeen Certinan ensimmäinen roottorimallinen automaatti tuli tuotantoon. Vuonna 1954 Certina alkoi toimittaa automaattikoneistojaan yhdysvaltalaiselle Hamilton Watch Company -kellovalmistajalle.
Vuonna 1983 Certina liittyi Swatch Groupiin.
Aiheesta muualla

Kuvia tai muita tiedostoja aiheesta Certina Wikimedia Commonsissa
Certinan kotisivut
Christian Yelich

| Christian Yelich |
| --- | --- |

Henkilötiedot
Koko nimi:  Christian Stephen Yelich
Syntynyt: 5. joulukuuta 1991 (ikä 32) Thousand Oaks, Kalifornia
Kansalaisuus:   Yhdysvallat
Baseballpelaaja
Pelipaikka:  Vasen koppari
Pituus:  190 cm
Paino:  88 kg
Nyk. joukkue:  Milwaukee Brewers
Sarja:  MLB
Pelaajaura
Seurajoukkueet
2013–2017 2018–:  Miami Marlins Milwaukee Brewers
Christian Stephen Yelich (s. 5. joulukuuta 1991 Thousand Oaks, Kalifornia) on yhdysvaltalainen baseballpelaaja, joka pelaa MLB-liigan Milwaukee Brewersissa. Hänen pelipaikkansa on vasen koppari.
Yelich debytoi MLB:ssä heinäkuussa 2013, ja teki läpimurtonsa seuraavalla kaudella. Maaliskuussa 2015 hän solmi Marlinsin kanssa seitsenvuotisen jatkosopimuksen, arvoltaan 49,57 miljoonaa dollaria. Kaudella 2018 hän pelasi Milwaukee Brewersissa ja hänet palkittiin Hank Aaron -palkinnolla National Leaguen parhaana lyöjänä sekä valittiin National Leaguen tähdistöjoukkueeseen.
Yelichin vanhemmat ovat kroatialaisia maahanmuuttajia.
Christian de Meza

Christian Julius de Meza (14. tammikuuta 1792 Helsingør – 16. syyskuuta 1865 Kööpenhamina) oli tanskalainen kenraali, joka toimi Tanskan armeijan komentajana vuoden 1864 Tanskan–Preussin sodan alkuvaiheessa.
De Mezan isoisä oli kristinuskoon kääntynyt oppinut juutalainen. De Meza valistui upseeriksi 1810. Hän toimi kieltenopettajana vuodesta 1816 tykistökoulussa ja vuodesta 1830 sotakorkeakoulussa. Hänet ylennettiin 1842 majuriksi. Vuonna 1848 puhjenneen ensimmäisen Slesvigin sodan alussa hän komensi Tanskan sotaan osallistuneiden joukkojen tykistöä, mutta sai 1849 ylennyksen everstiksi ja nimityksen prikaatinkomentajaksi. Sen jälkeen hän oli jonkin aikaa Alsin saarelle sijoitettujen joukkojen komentaja. Komennettuaan prikaatiaan Frederician taistelussa heinäkuussa 1849 de Meza ylennettiin kenraalimajuriksi ja nimitettiin koko tykistön komentajaksi. Vuoden 1850 Istedin taisteluun de Meza osallistui ensin osana kenraali Christoph von Kroghin esikuntaa, mutta kenraali Friderich Adolph Schleppegrellin kaaduttua taistelussa de Meza otti hänen divisioonansa komentoonsa ja johti sen voittoon.
Sodan jälkeen de Meza oli 1851–1856 tykistöprikaatin komentajana, 1856–1858 tykistön ylitarkastajana ja 1858–1863 Slesvigiin sijoitettujen joukkojen komentajana. Hän johti myös 1855–1857 linnoituskomiteaa ja valvoi muun muassa Dannevirken linnoituksen vahvistamista.
De Meza nimettiin hieman ennen uuden sodan puhkeamista tammikuussa 1864 Dannevirkeen sijoitetun armeijan komentajaksi. Hän torjui preussilaisen sotamarsalkka Friedrich von Wrangelin vaatimuksen tanskalaisten vetäytymisestä Slesvigistä, mikä johti sodan syttymiseen. De Mezan oletettiin puolustavan Dannevirkea peräänantamattomasti, mutta 4. helmikuuta – vain kolme päivää sodan syttymisen jälkeen – pidetyssä sotaneuvoston kokouksessa hän päättikin perääntyä välittömästi Dannevirkesta pelätessään Tanskan armeijan joutumista saarroksiin, mikäli toimenpidettä viivytettäisiin. Päätöstä pidettiin sotilaallisesti järkevänä, mutta tanskalaiset ottivat tiedon vastaan tyrmistyneinä ja se vaikutti taistelutahtoon lamaannuttavasti. Tämän vuoksi de Meza kutsuttiin pian takaisin Kööpenhaminaan ja vapautettiin 28. helmikuuta komentajantehtävistään, vaikka muut kenraalit tukivatkin edelleen häntä. Hän vetäytyi palveluksesta pian sodan päättymisen jälkeen ja kuoli seuraavana vuonna.
Chris Garver

Chris Garver
Chris Garver (s. 11. syyskuuta 1970 Pittsburgh, Pennsylvania, Yhdysvallat) on tatuoija, joka esiintyy TLC:n tosi-TV -sarjassa Miami Ink.
Chris syntyi ja kasvoi Pittsburghissa, Pennsylvaniassa. Hän on nuorin kolmesta veljeksestä. Garverin äiti oli taiteilija ja tämä innosti miestä maalaamaan ja piirtämään. Chrisin ensimmäinen kokemus tatuoimisesta tapahtui, kun hän oli 17-vuotias. Hän myi bassonsa ja osti tatuointitarvikkeet. Parikymppisenä Garver muutti New Yorkiin, missä hänestä tuli täysipäiväinen tatuoija.
Maailmanmatkaajana tunnettu Garver on tatuoinut niin Aasiassa, Pohjois- ja Etelä-Amerikassa kuin myös Euroopassa. Japanissa asuessaan hän sai tatuoinnin kolmelta kuuluisalta Irezumi-tatuoijalta: Horiyoshi III:lta, Horitomolta ja Horitoshilta. Hän on saanut tatuoinnin myös buddhalaiselta munkilta ollessaan Thaimaassa; kuvan sanotaan olevan buddhalainen kirjoitus, jonka vain munkit pystyvät lukemaan. Käännettynä se tarkoittaa "suojella".
Taiteen ja tatuoimisen lisäksi Garver soittaa bassoa, matkustaa ympäri maailmaa ja nauttii liveyhtyeistä.
Aiheesta muualla

Virallinen kotisivu
Biografia (Arkistoitu – Internet Archive) (englanniksi)
Christian de Portzamparc

Christian de Portzamparc (s. 5. toukokuuta 1944 Casablanca, Marokko) on ranskalainen vuonna 1994 Pritzker-palkittu arkkitehti ja urbanisti. Hän opiskeli arkkitehtuuria École Nationale des Beaux-Arts -koulussa Pariisissa.
Portzamparc on suunnitellut Belgian Louvain-la-Neuvessa sijaitsevan Hergé-museon.
Wikimedia Commonsissa on kuvia tai muita tiedostoja aiheesta .
Capri

Capri
Capri mereltä päin
| --- | --- |
Sijainti:  Välimeri, Capri, Anacapri Napoli Campania Italia
Vesialue:  Napolinlahti
Korkein kohta:  Monte Solaro, 589 m
Pinta-ala:  10,4 km²
| --- | --- |
Asukasluku:  14 000
muokkaa - muokkaa wikitekstiä - muokkaa Wikidataa
Capri on saari Napolinlahden suulla. Sen pääkaupungilla on sama nimi kuin itse saarella eli Capri. Saarella on myös toinen kaupunki, Anacapri.
Maantiede

Capri sijaitsee Napolin lounaispuolella, Napolinlahden suulla, noin viisi kilometriä mantereen Punta Campanellasta.
Pinta-alaa saarella on reilut 10 neliökilometriä, josta 6,5 km² kuuluu Anacapriin ja noin 4 km² Caprin kuntaan. Vuoden 2015 lopulla Caprin kunnassa oli 7 205 asukasta ja Anacaprissa 6 946. Saaren korkein kohta on 589 metrin korkuinen Monte Solaro, jonne pääsee kävellen tai tuolihissillä.
Caprin luonnontilainen kasvillisuus on etupäässä Välimeren alueelle tyypillistä pensaikkoa. Pensaat ovat tyypillisesti tummasävyisiä ja ikivihreitä. Lajeihin kuuluvat puumaiset tyräkit, mastiksipistaasi ja rosmariini. Anacaprille johtavan tien varressa ja kahdessa muussa vaikeakulkuisessa paikassa on orjanlaakerikasvien muodostamaa metsää.
Noin kymmensenttinen muurigekko (Tarentola mauritanica) on saarella yleinen. Caprilla asuvat Euroopan ainoat siniset liskot, jotka kuuluvat rauniosisiliskon siniselkäiseen alalajiin (Podarcis sicula coerulea).